Prijedlog Ugovora

GRAD OSIJEK, Franje Kuhača 9, Osijek, OIB: 30050049642, koga zastupa gradonačelnik Ivan Radić, mag. oec. (u nastavku teksta: Naručitelj)
 i
_________________, ___________, OIB:___________ koga zastupa ___________(u nastavku teksta: Izvođač), 
zaključili su 

UGOVOR 
[bookmark: _Hlk112228878]o izvođenju radova na sanaciji krova OŠ Ljudevita Gaja Područne škole Sarvaš

Članak 1.
Ovaj ugovor sklapa se na temelju provedenog postupka jednostavne nabave, Rješenja Gradonačelnika Grada Osijeka KLASA:406-09/26-01/16, 	URBROJ:2158-1-____ od ____2026., ponude Izvođača broj ____  od _____. koja je u provedenom postupku odabrana kao najpovoljnija i troškovnika dostavljenog uz ponudu.

Članak 2.
Predmet ovog ugovora je sanacija krova OŠ Ljudevita Gaja Područne škole Sarvaš.
Radovi obuhvaćaju:
- Faza 1- pripremne, zemljane, izolaterske i limarske radove na krovištu dvorane 
- Faza 2 - pripremne, zemljane, izolaterske i limarske radove na krovištu škole.

Članak 3.
Ugovorne strane su suglasne da ukupna cijena radova iz čl. 2. ovog ugovora iznosi:  

						__________ eura
+ PDV 25%    __________ eura 
Ukupno:         ___________eura 

(slovima: ___________________)
po jediničnim cijenama i u okviru vrsta radova i količina iskazanih u troškovniku koji se prilaže ovom ugovoru.                                         
Navedena cijena je nepromjenjiva.
Članak 4.
Izvođač je dužan započeti s radovima odmah po uvođenju u posao te ih izvršiti najkasnije u roku od 30 (trideset) dana od dana uvođenja u posao.
Datum završetka smatra se datum primopredaje koji se upisuje u zapisnik o primopredaji.
Stručna osoba Naručitelja zadužena za praćenje i realizaciju ovog ugovora je Sanela Mihalj, mag.oec.
Praćenje realizacije ugovora obuhvaća praćenje rokova izvršenja, praćenje financijske realizacije ugovora, pribavljanje instrumenata osiguranja, potpisivanje zapisnika o primopredaji, obračun ugovorne kazne i sl.
Članak 5.
Ugovorne strane suglasno utvrđuju da će se obračun izvedenih radova, koji su predmet ovoga ugovora, vršiti na temelju stvarno izvedenih radova.
Naručitelj će izvedene radove platiti u roku do 30 dana od dana zaprimanja urednog e Računa na žiro – račun Izvođača.
Izvođač je obavezan izdati elektronički račun i prateće isprave sukladno europskoj normi u zakonski propisanom, strukturiranom formatu te sukladno Zakonu o elektroničkom izdavanju računa u javnoj nabavi (NN 94/18).
Članak 6.
Izvođač je dužan izvoditi ugovorene radove stručno i kvalitetno u skladu s važećim pozitivnim propisima, normativima i standardima, a čija je primjena obvezna, pravilima struke i tehničkom dokumentacijom.
Izvođač je obvezan osigurati materijal, opremu i sve ostalo, potrebno za izvođenje ugovorenih radova čija je vrijednost obuhvaćena u cijeni radova po ovom ugovoru.
Izvođač je dužan ugrađivati materijal propisane i ugovorene kvalitete.
Izvođač je dužan omogućiti Naručitelju stalan nadzor nad radovima i kontrolu količine, kakvoće i sukladnosti ugrađenih materijala.

Članak 7.
[bookmark: _Hlk197345454]Izvođač se obvezuje da će prilikom sanacije poduzeti sve mjere zaštite gradilišta, okoliša, prolaznika, susjednih građevina, prometnica i komunalne infrastrukture, od šteta koje bi mogle nastati uslijed nestručnog obavljanja radova, kao i štetnih utjecaja vremenskih nepogoda i svih ostalih mogućih šteta i oštećenja za vrijeme trajanja sanacije.
Izvođač je dužan pridržavati se zakonskih odredbi koje se odnose na zaštitu o radu.
Štetu izazvanu neodgovarajućim zaštitnim mjerama, Izvođač prihvaća nadoknaditi u cijelosti.
Izvođač je dužan spriječiti raznošenje blata i prašine s gradilišta pranjem kotača vozila prije izlaska na javne prometnice. Ako dođe do onečišćenja javnih prometnica uzrokovanim izvođenjem radova Izvođač je dužan očistiti prometnice od prašine i blata.
Obveza je Izvođača, do dana primopredaje, vratiti u prvobitno stanje okoliš, propuste i instalacije koje je zbog izvođenja radova uklonio ili oštetio, otkloniti sva eventualna oštećenja prometnica i infrastrukture nastala prilikom izgradnje, odnosno eventualna oštećenja već izvedenih radova na gradilištu.
Članak 8.
Nakon izvedenih svih radova iz troškovnika, Izvođač je dužan zatražiti od Naručitelja preuzimanje objekta. Danom završetka radova smatra se dan preuzimanja objekta koji se upisuje u zapisnik o primopredaji.
Zapisnik o primopredaji potpisuju stručni predstavnik Naručitelja i predstavnik Izvođača.

                                                                     Članak 9.
Ukoliko se u toku izvršenja Ugovora utvrdi da Izvođač koristi Podizvođača kojega nije naveo u Ponudbenom listu, Naručitelj će jednostrano raskinuti Ugovor i zatražiti naknadu stvarno nastale štete koju je pretrpio zbog neurednog ispunjenja Ugovora. 
Članak 10.
[bookmark: _Hlk110932637]Rok je bitan sastojak Ugovora. Ukoliko Izvođač ne ispuni obvezu u ugovorenom roku, Ugovor se raskida po sili zakona te u tom slučaju Naručitelj ima pravo aktivirati jamstvo za uredno izvršenje ugovora kao i na naknadu nastale štete, a Izvođač nema pravo potraživati naknadu štete na trošak Naručitelja.
Naručitelj može održati Ugovor na snazi ako nakon isteka roka, bez odgađanja obavijesti Izvođača da zahtijeva ispunjenje Ugovora.
Ukoliko krivnjom Izvođača dođe do prekoračenja ugovorenog roka izvođenja radova, a Naručitelj sukladno stavku 2. ovog članka zahtjeva od Izvođača ispunjenje Ugovora u  dodatnom roku koji će odrediti Naručitelj, Naručitelj ima pravo od Izvođača naplatiti ugovornu kaznu za prekoračenje roka iz članka 4. stavka 1. ovog ugovora do datuma završetka radova te naknadu štete nastale zbog zakašnjenja. 
U slučaju nastupanja okolnosti iz stavka 3. ovoga članka, Naručitelj ima pravo od Izvođača naplatiti ugovornu kaznu u visini 1% od ukupno ugovorenog iznosa za svaki dan prekoračenja roka, s tim da sveukupno ugovorena kazna ne može biti veća od 10% od ugovorene vrijednosti radova.
Ugovorne strane suglasno određuju da Naručitelj ima pravo i na ugovornu kaznu i na punu naknadu štete koju pretrpi uslijed zakašnjenja neovisno o ugovornoj kazni.
Ugovorne strane suglasne su da je Naručitelj ovlašten ugovornu kaznu obračunavati umanjenjem ispostavljenog računa.
Ukoliko ugovorna kazna dostigne maksimalni iznos ugovorene kazne, Naručitelj ima pravo raskinuti Ugovor bez štetnih posljedica za Naručitelja te aktivirati jamstvo za uredno izvršenje Ugovora, odnosno na trošak Izvođača dovršiti sam radove ili ih povjeriti drugom izvođaču.
Naručitelj ima pravo na naplatu jamstva za uredno ispunjenje ugovora u slučaju raskida zbog neispunjenja ugovornih obveza od strane Izvođača, osim u slučaju nastupa okolnosti iz stavka 4. ovoga članka.
Članak 11.
Ako se ustanovi da pojedini radovi nisu izvedeni prema ovome ugovoru i da postoje nedostaci, Izvođač je obvezan te nedostatke otkloniti o svom trošku.
U slučaju da Izvođač ne otkloni sve utvrđene nedostatke u zadanom roku, Naručitelj neće obaviti primopredaju te će raskinuti ugovor bez poštivanja otkaznog roka, a nedostatke će otkloniti na trošak Izvođača aktiviranjem jamstva za uredno izvršenje ugovora.

Članak 12.
Izvođač se obvezuje dostaviti Naručitelju jamstvo za uredno izvršenje ovog ugovora u roku od 8  dana od dana potpisa ovog ugovora. Jamstvo se dostavlja u obliku bjanko zadužnice na iznos od 10% ugovorenog iznosa.
Ovo jamstvo Naručitelj će aktivirati u slučaju kršenja ugovornih odredbi i raskida ugovora. Jamstveni rok za izvedene radove je 5 godina računajući od dana primopredaje radova.
Nedostavljanje jamstva iz stavka 1. ovog članka nakon isteka roka od 8 dana od dana potpisa Ugovora predstavlja razlog za trenutni raskid Ugovora.
Naručitelj je ovlašten iz jamstva naplatiti sve štete nastale neurednim izvršenjem ugovornih obveza. Jamstvo za uredno izvršenje ugovora Naručitelj će vratiti Izvođaču nakon dostavljanja jamstva za otklanjanje nedostataka u jamstvenom roku.
Članak 13.
Kao jamstvo za otklanjanje nedostataka u jamstvenom roku, Izvođač je dužan u roku od 8      dana od dana potpisivanja Zapisnika o primopredaji dostaviti Naručitelju bjanko zadužnicu na iznos od 10% ukupne vrijednosti izvedenih radova bez PDV-a utvrđene po okončanom obračunu.
Ovo jamstvo Naručitelj će aktivirati u slučaju da Izvođač u jamstvenom roku ne ispuni obvezu otklanjanja nedostataka koje ima po osnovi jamstva ili s naslova naknade štete. 
U slučaju nedostavljanja ovog jamstva u predviđenom roku Naručitelj može aktivirati jamstvo za uredno izvršenje ugovora.
Članak 14.

Ugovorne strane se obvezuju da će eventualne sporove koji mogu proizaći iz ovoga ugovora pokušati sporazumno riješiti. U slučaju nemogućnosti sporazumnog rješavanja, za sve sporove iz ovoga ugovora, ugovorne strane ugovaraju nadležnost stvarno nadležnog suda u Osijeku. 

Članak 15.
Ovaj ugovor sastavljen je u 4 (četiri) primjerka od kojih svaka ugovorna strana zadržava po 2 (dva) primjerka.
Članak 16.
Ugovorne strane potpisom preuzimaju prava i obveze iz ovoga ugovora.


_______________ 2026.



	       ZA  IZVOĐAČA:
	            ZA NARUČITELJA :

	     
	            GRADONAČELNIK

	
	              Ivan Radić, mag. oec.

	 ______________________



	                 _________________________






KLASA: 406-09/26-01/16
URBROJ: 2158-1-16-04/4-26-

